CELEX: 32003D0655
Language: hu
Date: 2003-09-12 00:00:00
Title: A Bizottság határozata (2003. szeptember 12.) az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a vizes helyiségek vízzáró padló- és falburkolására szolgáló termékegyüttesekre vonatkozó igazolási eljárásáról (az értesítés a C(2003) 3246. számú dokumentummal történt)EGT vonatkozású szöveg.

Avis juridique important

|

32003D0655

Official Journal L 231 , 17/09/2003 P. 0012 - 0014

A BIZOTTSÁG HATÁROZATA(2003. szeptember 12.)az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a vizes helyiségek vízzáró padló- és falburkolására szolgáló termékegyüttesekre vonatkozó igazolási eljárásáról(az értesítés a C(2003) 3246. számú dokumentummal történt)(EGT vonatkozású szöveg)(2003/655/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a 93/68/EGK irányelvvel[1] módosított, az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre[2] és különösen annak 13. cikke (4) bekezdésére,mivel:(1) A Bizottságnak a 89/106/EGK irányelv 13. cikkének (3) bekezdése szerinti valamely termék megfelelőségének igazolására szolgáló két eljárás közül azt az eljárást kell választania, amelyiknek a legkisebb a költségigénye, és emellett megfelel a biztonsági követelményeknek is. Ez azt jelenti, hogy egy adott termékre vagy termékcsaládra vonatkozóan szükséges eldönteni, hogy a megfelelőség igazolása érdekében szükséges és elegendő-e a gyártó felelőssége alá tartozó üzemi gyártásellenőrző rendszer megléte, vagy pedig a 13. cikk (4) bekezdésében említett kritériumoknak való megfeleléshez kapcsolódó okok miatt szükséges-e egy elismert tanúsító szerv beavatkozása.(2) A 13. cikk (4) bekezdése megköveteli, hogy a megbízásoknak és a műszaki előírásoknak jelölniük kell az így meghatározott eljárást. Ezért kívánatos a műszaki előírásokban említett termékek vagy termékcsaládok azonosítása.(3) A 13. cikk (3) bekezdésében előírt két eljárás részletes leírását a 89/106/EGK irányelv III. melléklete tartalmazza. Minden termékre vagy termékcsaládra vonatozóan szükséges tehát a III. mellékletre való hivatkozással világosan meghatározni a két eljárás végrehajtásának módszerét, mivel a III. melléklet bizonyos rendszereket előnyben részesít.(4) A 13. cikk (3) bekezdésének a) pontjában említett eljárás megfelel az első lehetőségként megállapított folyamatos felügyelet nélküli rendszereknek, valamint a III. melléklet 2. ii. szakasza második és harmadik lehetőségnek. A 13. cikk (3) bekezdésének b) pontjában említett eljárás megfelel a III. melléklet 2. i. szakaszában, valamint a III. melléklet 2. ii. szakasza első lehetőségében - folyamatos felügyelet mellett működő rendszerek - megállapított rendszereknek.(5) Az e határozatban előírt intézkedések összhangban vannak az építésügyi állandó bizottság véleményével,ELFOGADTA EZT A HATÁROZATOT:1. cikkAz I. mellékletben meghatározott termékek és termékcsaládok megfelelőségét olyan eljárással kell tanúsítani, amely során a gyártó által működtetett üzemi gyártásellenőrző rendszeren kívül egy elismert tanúsító szerv is bekapcsolódik a gyártásellenőrzésnek, illetve magának a terméknek az értékelésében és felügyeletében.2. cikkA II. mellékletben megállapított megfelelőséget igazoló eljárást meg kell jelölni az európai műszaki engedélyekkel kapcsolatos útmutatókra vonatkozó megbízásokban.3. cikkEnnek a határozatnak a tagállamok a címzettjei.Kelt Brüsszelben, 2003. szeptember 12-én.a Bizottság részérőlErkki LIIKANENa Bizottság tagjaI. MELLÉKLETVizes helyiségek vízzáró padlóval és fallal történő burkolására szolgáló termékegyüttes- Magasépítési munkáknál való felhasználásra (úszómedencék és ipari folyamatok kivételével).II. MELLÉKLETMegjegyzés: A következő termékcsaládoknál megadott felhasználási területek közül egynél több felhasználásra szánt rendszerek esetében az elismert szervnek a vonatkozó megfelelőségi igazolási rendszerekből származó feladatai halmozottakVizes helyiségek vízzáró padló- és falburkolására szolgáló termékegyüttes (1/2)Megfelelőségi igazolási rendszerekAz alábbiakban felsorolt termék(ek) és tervezett felhasználási terület(ek) tekintetében az EOTA felkérést kap az érintett európai műszaki engedélyre vonatkozó iránymutatásban a következő megfelelőségi igazolási rendszer(ek) előírására:Termék(ek) Tervezett felhasználási terület(ek) Szint(ek) vagy osztály(ok) Megfelelőségi igazolási rendszer(ek)Vizes helyiségek vízzáró padló- és falburkolására szolgáló termékegyüttes Magasépítési munkáknál - 2 +2 + rendszer: lásd a 89/106/EGK irányelv III. mellékletének 2. ii. pontjában az első lehetőséget, beleértve az üzemi gyártásellenőrzés valamely elismert szerv által történő igazolását az üzem és az üzemi gyártásellenőrzés alapvizsgálata, valamint az üzemi gyártásellenőrzés folyamatos felügyelete, értékelése és jóváhagyása alapján.A rendszer előírásának olyannak kell lennie, hogy ott is alkalmazható legyen, ahol a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2. cikkének (1) bekezdését, valamint ha alkalmazható, az értelmező dokumentumok 1.2.3. záradékát). Ilyen esetekben a gyártó - amennyiben nem akarja a termék ilyen tekintetben vett teljesítményét közölni - az ilyen tulajdonság ellenőrzésére nem kötelezhető.Vizes helyiségek vízzáró padló- és falburkolására szolgáló termékegyüttes (2/2)Megfelelőségi igazolási rendszerekAz alábbiakban felsorolt termék(ek) és tervezett felhasználási terület(ek) tekintetében az EOTA felkérést kap az érintett európai műszaki engedélyre vonatkozó iránymutatásban a következő megfelelőségi igazolási rendszer(ek) előírására:Termék(ek) Tervezett felhasználási terület(ek) Szint(ek) vagy osztály(ok) Megfelelőségi igazolási rendszer(ek)Vizes helyiségek vízzáró padló- és falburkolására szolgáló termékegyüttes Tűzzel szembeni viselkedésre vonatkozó előírások hatálya alá tartozó felhasználásra A1*, A2*, B*, C* --- A1**, A2**, B**, C**, D, E --- (A1-től E-ig)***, F 1 --- 3 --- 41. rendszer: lásd a 89/106/EGK irányelv III. mellékletének 2. i. pontját, a minták ellenőrző vizsgálata nélkül. 3. rendszer: lásd a 89/106/EGK irányelv III. melléklete 2. ii. pontjában a második lehetőséget. 4. rendszer: lásd a 89/106/EGK irányelv III. melléklete 2. ii. pontjában a harmadik lehetőséget. * Olyan termékek/anyagok, amelyekre vonatkozóan a gyártási folyamatnak egy egyértelműen azonosítható szakasza a tűzzel szembeni viselkedés javulásával jár; (pl. tűzgátló anyagok hozzáadása vagy szerves anyagok korlátozása). ** Olyan termékek/anyagok, amelyekre a * lábjegyzet nem terjed ki. *** Olyan termékek/anyagok, amelyeket nem kötelező a tűzzel szembeni viselkedésre vonatkozó vizsgálatnak alávetni (pl. termékek/anyagok, amelyek a módosított 96/603/EK határozat alapján az A1 osztályba tartoznak).A rendszer előírásának olyannak kell lennie, hogy ott is alkalmazható legyen, ahol a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2. cikkének (1) bekezdését, valamint ha alkalmazható, az értelmező dokumentumok 1.2.3. záradékát). Ilyen esetekben a gyártó - amennyiben nem akarja a termék ilyen tekintetben vett teljesítményét közölni - az ilyen tulajdonság ellenőrzésére nem kötelezhető.[1] HL L 220., 1993.8.30., 1. o.[2] HL L 40., 1989.2.11., 12. o.